CELEX: 32020Y0619(01)
Language: sk
Date: 2020-06-02 00:00:00
Title: Rozhodnutie Európskeho výboru pre systémové riziká z 2. júna 2020 o zrušení predkladania niektorých správ o krokoch podniknutých a opatreniach prijatých na základe odporúčaní Európskeho výboru pre systémové riziká ESRB/2014/1 a ESRB/2015/2 (ESRB/2020/10) 2020/C 205/07

19.6.2020   
               
               
                  SK
               
               
                  Úradný vestník Európskej únie
               
               
                  C 205/13
               
            
         ROZHODNUTIE EURÓPSKEHO VÝBORU PRE SYSTÉMOVÉ RIZIKÁ
         z 2. júna 2020
         o zrušení predkladania niektorých správ o krokoch podniknutých a opatreniach prijatých na základe odporúčaní Európskeho výboru pre systémové riziká ESRB/2014/1 a ESRB/2015/2
         (ESRB/2020/10)
         (2020/C 205/07)
         GENERÁLNA RADA EURÓPSKEHO VÝBORU PRE SYSTÉMOVÉ RIZIKÁ,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1092/2010 z 24. novembra 2010 o makroprudenciálnom dohľade Európskej únie nad finančným systémom a o zriadení Európskeho výboru pre systémové riziká (1), a najmä na jeho článok 3 ods. 2 písm. f),
         so zreteľom na rozhodnutie Európskeho výboru pre systémové riziká ESRB/2011/1 z 20. januára 2011, ktorým sa prijíma rokovací poriadok Európskeho výboru pre systémové riziká (2), a najmä na jeho článok 20,
         keďže:
         
                     (1)
                  
                  
                     V oddiele 2 ods. 3 bodoch 1 a 3 odporúčania Európskeho výboru pre systémové riziká ESRB/2014/1 (3) sa od adresátov uvedeného odporúčania vyžaduje, aby každé tri roky zaslali Európskemu výboru pre systémové riziká (ESRB), Rade a Komisii správu o opatreniach, ktoré adresáti prijali na dosiahnutie súladu s uvedeným odporúčaním, alebo aby primerane odôvodnili svoju nečinnosť. Prvé správy mali adresáti uvedeného odporúčania zaslať do 30. júna 2016. Prijaté prvé správy boli základom pre prvé hodnotenie implementácie odporúčania ESRB/2014/1, ktoré uskutočnil ESRB. Závery hodnotenia schválila 1. februára 2019 Generálna rada ESRB a súhrnná správa o hodnotení súladu s odporúčaním, ktorá obsahuje hodnotenie implementácie odporúčania ESRB/2014/1 jeho adresátmi, bola uverejnená na webovom sídle ESRB v máji 2019.
                  
               
                     (2)
                  
                  
                     V oddiele 2 ods. 3 bode 1 odporúčania Európskeho výboru pre systémové riziká ESRB/2015/2 (4) sa príslušné orgány vyzývajú, aby každé dva roky zaslali ESRB a Rade správu o opatreniach, ktoré prijali na dosiahnutie súladu s uvedeným odporúčaním, alebo aby primerane odôvodnili svoju nečinnosť. Prvé správy mali príslušné orgány zaslať do 30. júna 2017. Hodnotenie súladu s uvedeným odporúčaním stále prebieha.
                  
               
                     (3)
                  
                  
                     Rozhodnutím Európskeho výboru pre systémové riziká ESRB/2019/15 (5) boli odložené lehoty na predloženie druhých správ podľa odporúčaní ESRB/2014/1 a ESRB/2015/2 o jeden rok do 30. júna 2020.
                  
               
                     (4)
                  
                  
                     Členovia ESRB a adresáti odporúčaní ESRB/2014/1 a ESRB/2015/2 posudzujú dôsledky ochorenia spôsobeného koronavírusom (COVID-19) a uskutočňujú množstvo opatrení zameraných na zmiernenie dopadu na finančnú stabilitu. Vzhľadom na veľké výzvy spojené so šírením ochorenia COVID-19 je preto primerané, aby adresáti nepredkladali druhé správy podľa odporúčaní ESRB/2014/1 a ESRB/2015/2, pri ktorých je lehota na predloženie 30. júna 2020.
                  
               
                     (5)
                  
                  
                     Toto rozhodnutie sa nevzťahuje na predkladanie akýchkoľvek následných správ podľa odporúčaní ESRB/2014/1 a ESRB/2015/2,
                  
               PRIJALA TOTO ROZHODNUTIE:
         
            Článok 1
            Zrušenie predkladania niektorých správ o podniknutých krokoch a prijatých opatreniach
            
               1.   Druhá správa o opatreniach prijatých na dosiahnutie súladu s odporúčaním ESRB/2014/1, ktorú mali jeho adresáti do 30. júna 2020 predložiť, alebo primerané odôvodnenie ich nečinnosti, sa nepredkladajú.
               Ustanovenia odseku 1 nemajú vplyv na predkladanie následných správ podľa ustanovení odporúčania ESRB/2014/1.
            
            
               2.   Druhá správa o opatreniach prijatých na dosiahnutie súladu s odporúčaním ESRB/2015/2, ktorú mali jeho adresáti do 30. júna 2020 predložiť, alebo primerané odôvodnenie ich nečinnosti, sa nepredkladajú.
               Ustanovenia odseku 2 nemajú vplyv na predkladanie následných správ podľa ustanovení odporúčania ESRB/2015/2.
            
         
         
            Článok 2
            Nadobudnutie účinnosti
            Toto rozhodnutie nadobúda účinnosť 3. júna 2020.
         
         
            Vo Frankfurte nad Mohanom 2. júna 2020
            
               
                  Vedúci sekretariátu ESRB
               
               
                  v mene Generálnej rady ESRB
               
               Francesco MAZZAFERRO
            
         
         
            (1)  Ú. v. EÚ L 331, 15.12.2010, s. 1.
         
            (2)  Ú. v. EÚ C 58, 24.2.2011, s. 4.
         
            (3)  Odporúčanie Európskeho výboru pre systémové riziká ESRB/2014/1 z 18. júna 2014 k usmerneniam týkajúcim sa zriadenia mier proticyklickej rezervy (Ú. v. EÚ C 293, 2.9.2014, s. 1).
         
            (4)  Odporúčanie Európskeho výboru pre systémové riziká ESRB/2015/2 z 15. decembra 2015 o posudzovaní cezhraničných účinkov opatrení makroprudenciálnej politiky a ich dobrovoľnej reciprocite (Ú. v. EÚ C 97, 12.3.2016, s. 9).
         
            (5)  Rozhodnutie Európskeho výboru pre systémové riziká ESRB/2019/15 z 28. júna 2019 o odložení niektorých lehôt na predkladanie správ o krokoch podniknutých a opatreniach prijatých na základe odporúčaní Európskeho výboru pre systémové riziká ESRB/2014/1 a ESRB/2015/2 (Ú. v. EÚ C 264, 6.8.2019, s. 2).